23 март 2019 14:21, Пловдивска митрополия
Хуманитарната гимназия „Св.св. Кирил и Методий” в Пловдив, по повод недоброто състояние и опасните реформи на образованието в България
уважаеима г-жо Директор на ХГ „Свв. Кирил и Методий”,
Преди не много време бях посетен от уважаемата г-жа Киркова, Директор на Хуманитарната гимназия „Св.св. Кирил и Методий” в Пловдив, която ми сподели своята тревога за съдбата на това най-старо и уважавано училище в нашия град. Доколкото разбирам, поради някакво административно решение на министерството на образованието, трябвало да се съкращават паралелки от бъдещия прием, тоест да се намалят децата, които биха искали да се обучват в хуманитарен профил. Затова пък се стимулира приема на деца в други училища с природо-математически профил, тоест училищата, които подготвят специалисти за работа с компютри. Разбирам също, че децата трябва да учат в една смяна, което е добро, но не разбрах какво става с училищата, където това е практически невъзможно. Надявам се, че конкретният проблем ще бъде разрешен и притесненията на г-жа Киркова ще се окажат неоснователни. Вие специално не бива да се боите от нищо. Църквата „Св.св. Кирил и Методий” е отсреща. Светите равноапостолни братя-просветители пазят това достопочтено училище, уверявам ви.